[{"text_idx": "#000000", "text": "AvalehtEestlased va\u0308lismaalDener JaanimaaDener Jaanimaa: hooaja alguses ei tulnud me pingetega toime"}, {"text_idx": "#000001", "text": "Dener Jaanimaa: hooaja alguses ei tulnud me pingetega toime"}, {"text_idx": "#000002", "text": "Share this postClose sharing boxDener Jaanimaa: hooaja alguses ei tulnud me pingetega toimeTwitterFacebookLinkedIn"}, {"text_idx": "#000004", "text": "Ka\u0308sipallur Dener Jaanimaa koduklubi TuS N-Lu\u0308bbecke on Saksamaa meistrivo\u0303istluste esiliigas saanud kolm ja\u0308rjestikust vo\u0303itu, mis to\u0303stnud meeskonna kaheksa vooru ja\u0308rel 12. kohalt kuuendaks."}, {"text_idx": "#000005", "text": "Eelmisel na\u0308dalal oli Jaanimaa hoos ning eestlane aitas TuS N-Lu\u0308bbecke kahe vo\u0303iduni. Vo\u0303o\u0303rsil alistati uustulnuk HSV Hamburg 31:28 (16:12), kusjuures eestlasest paremsisemine tabas ko\u0303ik kaheksa sooritatud viset. Laupa\u0308eval oldi kodus 32:20 (16:7) u\u0308le Dresdeni Elbflorenzist ning Jaanimaa viskas ku\u0308ll vaid u\u0308he va\u0308rava, ent andis kaheksa tulemuslikku so\u0308o\u0308tu."}, {"text_idx": "#000006", "text": "\u201cKolmas vo\u0303it ja\u0308rjest, meeskond on lo\u0303puks oma ma\u0308ngu leidnud ja ko\u0303ik sujub,\u201d kinnitas kaheksa ma\u0308nguga 30 va\u0308ravat ja 22 resultatiivset so\u0308o\u0308tu kirja saanud Jaanimaa Eesti Ka\u0308sipalliliidule."}, {"text_idx": "#000007", "text": "\u201cHooaja algul olid suured pinged peal ja start kukkus va\u0308ga kehvasti va\u0308lja. Kohustus oli ko\u0303ik ma\u0308ngud vo\u0303ita, meilt oodatakse kohest Bundesligasse naasmist, aga me ei tulnud pingetega toime,\u201d selgitas mullune Eesti parim ka\u0308sipallur. \u201cNu\u0308u\u0308d on hoopis teine tunne \u2013 treener ei mossita, sponsorid on leebunud ja ko\u0303ik on palju rahulikum.\u201d"}, {"text_idx": "#000008", "text": "Jaanimaa ma\u0308ngib stabiilselt 40 minuti ringis ja on hetkevormiga va\u0308gagi rahul. \u201cPingelisemas kohtumises nagu Hamburgi vastu, pean rohkem enda peale vo\u0303tma, samas kui laupa\u0308eval tabeli viimase vastu oli lihtsam ja sain ma\u0308ngu lahti harutada ja kaaslastele so\u0308o\u0308ta,\u201d kirjeldas Jaanimaa, kellest on 2. Bundesligas sel hooajal vaid neli meest rohkem ta\u0308pseid so\u0308o\u0308te jaganud."}, {"text_idx": "#000009", "text": "Karl Toom ja 12. positsiooni hoidev TV Emsdetten said na\u0308dalaga kaks kaotust, ja\u0308a\u0308des 29:37 (12:22) alla uustulnuk Dormageni TSV Bayerile ja 29:33 (12:17) Wilhelmshavener HV-le. Toom resultatiivsuspunkte ei saanud, kuid muretsemiseks po\u0303hjust ei na\u0308e. \u201cElan alles meeskonda sisse ning tase on palju ko\u0303rgem kui kolmandas liigas. Ku\u0308ll hakkab ma\u0308nguaega ka tulema,\u201d kommenteeris Toom."}, {"text_idx": "#000011", "text": "dener jaanimaakarl toomsaksamaa 2. bundesligatus n-lu\u0308bbecketv emsdetten"}, {"text_idx": "#000014", "text": "Selgus Rooba uue hooaja algusaeg ja Jaanimaa klubi pu\u0308rib ko\u0303rgemasse eurosarja"}, {"text_idx": "#000015", "text": "Ja\u0308rjekordne Eesti koondislane siirdus Rootsi ko\u0303rgliigasse"}, {"text_idx": "#000018", "text": "Dener Jaanimaa Venemaal: ei ole lihtne alustada uues kohas lihtsalt korteris istudes"}, {"text_idx": "#000019", "text": "Jaanimaa ERR-ile: tundub kahtlane, et Moskvas nii va\u0308he nakatunuid on"}]